|  |
| --- |
| დასახელება: **საგრანტო კონკურსი** საჯარო და კერძო ავტორიზებული სკოლებისათვის **მყარი საყოფაცხოვრებო ნარჩენების (პლასტმასა, ქაღალდი, შუშა, ალუმინის ქილა) წარმოქმნის შემცირებისა და სეპარირებული შეგროვების საკითხებზე** |
| მომწოდებელი: **USAID WMTR II პროგრამა**  |
| გამოქვეყნდა:**30 მაისი,** **2019 წელი** / ბოლო ვადა: **30 ივნისი, 2019 წელი** |
| თანდართული ფაილი: დაზიპული ფაილი ყველა დანართით |

USAID-ის *პროგრამა* **ნარჩენების მართვის ტექნოლოგია რეგიონებში, ფაზა II (USAID WMTR II)**, რომელსაც ახორციელებს CENN**,** აცხადებს **საგრანტო კონკურსს** საჯარო და კერძო ავტორიზებული სკოლებისათვის, რომლებიც განახორციელებენ მყარი ნარჩენების წარმოქმნის შემცირებისა და სეპარირებული შეგროვების (პლასტმასა, ქაღალდი, შუშა, ალუმინის ქილა) პოპულარიზაციისა და ასეთი მიდგომების დანერგვისაკენ მიმართულ საქმიანობებს.

საგრანტო კონკურსი ითვალისწინებს ისეთი აქტივობების განხორციელებას, რომლებიც ხელს შეუწყობენ სამიზნე რეგიონების მოსახლეობის ცნობიერების ამაღლებას მყარი საყოფაცხოვრებო ნარჩენების შემცირებისა და სეპარირების მნიშვნელობაზე, ასევე, შესთავაზებენ ბენეფიციარებს კონკრეტულ სისტემებს აღნიშნული საკითხების განსახორციელებლად და ხელს შეუწყობენ ამ მიდგომების დანერგვას.

საგრანტო კონკურსში მონაწილეობის მიღება შეუძლია ისეთ საჯარო ან კერძო ავტორიზებულ სკოლებს, რომლებიც მდებარეობენ USAID WMTR II პროგრამის **სამიზნე რეგიონებში - აჭარა, შიდა ქართლი, კახეთი, და ქალაქი თბილისი**.

გრანტები გაიცემა და განხორციელდება USAID-ის და აშშ მთავრობის იმ რეგულაციების დაცვით, რომლებიც გამოიყენება გრანტების, კონტრაქტების დროს, WMTR II პროექტის საგრანტო პროგრამის მართვის პოლიტიკის შესაბამისად.

განაცხადში აუცილებლად უნდა მიეთითოს ქვეგრანტის განაცხადის ნომერი: **RFA # 19-006.**

განაცხადები წარდგენილ უნდა იქნეს არაუგვიანეს **2019 წლის 30 ივნისისა** (18:00 სთ), ელექტრონული ან ბეჭდვითი ფორმით შემდეგ მისამართზე:

|  |  |
| --- | --- |
| ***მისამართი:*** | *საქართველო,* *ქ. თბილისი, 0105**ბეთლემის ქუჩა #27*  |
| ***ელექტრონული ფოსტა:*** | *shorena.ebanoidze@cenn.org* |

 დაგვიანებული ან შეუსაბამო განაცხადები არ განიხილება.

ყველა სხვა საჭირო ინფორმაცია იხილეთ დანართებში.

სატელეფონო ზარები არ მიიღება.